"(i) Sekao sa go sa amogele taletso Rre le mme Aphane ba itumelela taletso ya moletlo wa matsalo wa ga mme Makalela ka 02 Ngwanaitseele 2021. Rre le mme Makalela Ka maswabi re ka se kgone go iponagatsa ka ntlha ya fa re tlaa bo re kolobetsa morwa ka letsatsi leo. Re a leboga. 5.3.2 Ditirwana 5.3.2.1 Kwala karata ya taletso, e o laletsang ba masika le ditsala go tla moletlong wa matsalo a ngwaga di le 50 wa ga mme Makalela. 5.3.2.2 Kwala karata ya taletso ya moletlo wa go laelana le morutabana wa lona morago ga dingwaga di le tlhano. 5.3.2.3 Kwala karata ya taletso ya moletlo wa lenyalo la ga kgaitsadio. Le le tshwarelwang kwa ntlolehalahala ya motse wa gaeno. 5.4 PAMPITSHANA YA TSHEDIMOSETSO KGOTSA PHOUSETARA Dintlhathuto Ke pampitshana e nnye/khwutshwane e gantsi e tsenngwang mo mabokosong a poso kgotsa di abiwa mo ditseleng/mebileng.Gantsi di phasalatsa tshedimosetso ka ditirelo, tiragalo kgotsa kgwebo bogolosegolo e ntšhwa jj. E abiwa fela kwa ntle ga tuelo. Sebopego sa yona se batla se tshwana le sa phousetara. Maikaelelo ke go phatlhalatsa tshedimosetso gore e fitlhelele batho ba le bantsi. Pampitshana e nne le tshedimosetso yotlhe, e tlhotlheletse le go ruta. 69"